**Danmarks Medie- og Journalisthøjskole**
**Journalistik**

**Fagbeskrivelse**
**Efteråret 2023**
**Samfundsøkonomi**

**3. semester**

**Varighed:** 5 ECTS

**Formål:**

Forløbet giver de studerende en introduktion til den nationaløkonomiske teori med særligt henblik på dansk økonomi. Målet er at give de studerende:

* en basal forståelse af, at økonomiske teorier ikke er naturlove, men kan laves om eller helt forkastes af mennesker. Samfundet er skabt af mennesker, og økonomiske teorier opstilles med udgangspunkt i forskellige syn på samfundet og dets udvikling igennem tiden.
* en indføring i prisdannelsen på forskellige markeder og hvorledes markeder fungerer ifølge forskellige økonomiske teoriopfattelser og i virkeligheden
* en forståelse af, hvordan dansk økonomi har det, set i en europæisk sammenhæng med inddragelse af centrale økonomiske politikker.
* et økonomisk begrebsapparat og redskaber til at forholde sig nysgerrigt og kritisk til økonomisk-politiske dagsordner i samfundet – eller selv drive dem.
* et indblik i arbejdsbetingelserne på erhvervsredaktionerne og ideer til, hvordan den økonomiske dækning i medierne kan udvikles. Forskellige journalistiske genre og produktionsformer søges inddraget i undervisningen, hvor dette er muligt

**Pædagogisk og didaktisk tilgang:**

En kombination af forelæsninger med en vis interaktion og gruppearbejde bl.a. om afleveringsopgaver. Løbende test af, om de centrale pointer er kommet over bordet, da de studerende ofte er usikre på, hvad det er, de skal kunne til den afsluttende eksamen.

**Redskaber:**

Internettet anvendes til selvstændig research ift. økonomiske nyheder, den aktuelle økonomiske udvikling og begrebsafklaring. Forskellige analyseredskaber introduceres i undervisningen herunder fx Excel.

**Læringsmål:**

De studerende skal opnå viden om:

* centrale mikro- og makroøkonomiske begreber
* centrale mikro- og makroøkonomiske sammenhænge
* centrale økonomiske teoriopfattelser.

De studerende skal opnå færdigheder i:

* at anvende centrale mikro- og makroøkonomiske begreber og sammenhænge
* at anvende forskellige økonomiske politikker i analyse af aktuelle økonomisk-politiske problemstillinger i samfundet.

De studerende skal opnå kompetencer indenfor det at:

* forholde sig kritisk til brugen af økonomer og økonomisk teori i såvel tilrettelæggelsen af den økonomiske politik som i vinklingen og produktionen af økonomiske nyhedshistorier.

**Læremidler:**

Læremidler og litteratur - skal anskaffes:

Madsen, P.T. (2020), *Forstå de økonomiske nyheder. Økonomi for ikke-økonomer.* Forlaget Samfundslitteratur

Litteratur - udleveres:

På itslearning vil der være materiale af mindre omfang, som også er en del af pensum, og som skifter over tid.

Powerpoint præsentationerne til forelæsningerne indgår også som en del af pensum.

**Eksamensforudsætninger:**

Mødepligt: Ingen krav.

Deltagelsespligt: Den studerende skal deltage i al gruppearbejde og aflevere alle obligatoriske opgaver, som omfatter Afleveringsopgave 1 og 2.

Afhjælpningsmuligheder: Muligheden for afhjælpning gælder kun ved lovligt fravær. Ved lovligt fravær kan der gives erstatningsopgaver jf. studieordningens pkt. 6.2.2.

**Eksamen:**

Bedømmes efter 7-trinsskalaen med ekstern censur. Skriftlig eksamen (stedprøve under tilsyn), der består af to dele med en samlet varighed på 4 timer. Første del består af en Multiple Choice test uden hjælpemidler med en varighed på 1 time. Anden del er en skriftlig aflevering med en varighed af 3 timer, hvor visse hjælpemidler kan anvendes. Første og anden del bedømmes samlet.

**Studieaktivitetsmodellen**



HB 9.6.2023